ZAPISNIK 28. SJEDNICE VMO BORONGAJ LUGOVI
28.8.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec


Nazočni članovi VMO jednoglasno prihvaćaju zapisnik 27. sjednice jednoglasno bez rasprave.
Nazočni članovi prihvaćaju jednoglasno bez rasprave


D N E V N I   R E D


1. Aktualna komunalna problematika
2. Izvješće vijećnika Miočevića o prometnim rješenjima koja se tiču MO BL u prometnim elaboratima MO Ferenščica i MO Vukomerec
3. Izvješća, pitanja i prijedlozi


Ad 1. Aktualna komunalna problematika

Predsjednica VMO izvještava nazočne članove kako je zaprimljen značajan broj predstavki od strane građama MO Borongaj Lugovi te predstavlja dotične predstavku jednu po jednu:

1. 1. Upit vezano za parkić za pse u Ul. Vukomerec kod u.o. Toccare: dobivena je žalba od strane građana da prolaznici ne zatvaraju vrata parka tijekom korištenja. Predsjednica VMO predlaže postavljanje vrata s oprugom koja bi se automatski zatvarala na obadva ulaza u park za pse. Prijedlog je jednoglasno prihvaćen te Vijeće donosi

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od  Podružnice Zrinjevac zatraži 

· postavljanje opruge na vrata ograde koja omeđuje zelenu površinu kod dječjeg igrališta i ugostiteljskog objekta Toccare 
· Obrazloženje je dio ovog zaključka

2. Moli se o učinjenom izvijestiti ovo Vijeće.

OBRAZLOŽENJE
Vijeće Mjesnog odbora zaprimilo je primjedbe građana kako korisnici navedene zelene površine (koja je u procesu uvrštavanja u Odluku o držanu kućnih ljubimaca na popis površina na kojima se kućni ljubimci mogu kretati slobodno) ne zatvaraju vrata zbog čega psi prilikom puštanja s uzice izlijeću van ograđenog dijela. Kao najadekvatnije rješenje problema vijećnici su mišljenja kako bi sustav automatskog zatvaranja vrata bio najprikladniji.



1. 2. Ponovljeni su zahtjevi za postavljanjem uspornika na ulici Vukomerec kod kbr. 12 zbog učestalih nesreća na navedenoj lokaciji. Također je zaprimljen zahtjev za postavljanje uspornika na Getaldićevoj ulici. Predlaže se slanje ovih prijedloga nadležnim tijelima na raspravu i donošenje odluke. Vijeće jednoglasno donosi


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· očevid u svrhu donošenja rješenja za postavu prometnih usporivača na Borongajskoj cesti na prilazu križanja s Getaldićevom ulicom u oba smjera

2. [bookmark: _GoBack]Moli se o učinjenom izvijestiti ovo Vijeće.


Predsjednica VMO naglašava kako je došlo do povećanog odlaganja glomaznog otpada na Čavićevoj ulici blizu kolnog prilaza za Pevex. S ciljem onemogućavanja parkiranja vozila na tom prostoru i time sprječavanja navažanja otpada, kao i uređenja prostora, predsjednica VMO predlaže postavljanje dvije betonske žardinjere s cvijećem na tom području. Prijedlog je jednoglasno prihvaćen te je donesen 


Zaključak
o uvrštavanju u Plan komunalnih aktivnosti

1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih aktivnosti uvrsti

· postavljanje betonskih žardinjera (2 komada) na Čavićevoj ulici blizu kolnog prilaza za Pevex s ciljem onemogućavanja parkiranja vozila na tom prostoru i time sprječavanja navažanja otpada, kao i uređenja prostora

2. Moli se o učinjenom izvijestiti ovo Vijeće.


Ad 2. Izvješće vijećnika Miočevića o prometnim rješenjima koja se tiču MO BL u prometnim elaboratima MO Ferenščica i MO Vukomerec

Potpredsjednik VMO je, na molbu predsjednice VMO, analizirao prometne elaborate izrađene za potrebe MO Ferenščica i MO Vukomerec, te iznio neke glavne odrednice za donošenje daljnjih prometnih rješenja.

Identificirane su četiri glavna raskrižja na kojima dolazi do značajnijeg broja prometnih nesreća: ulica Vukomerec – ulica Siniše Glavaševića, Čavićeva ulica – Ulica grada Gospića, Čavićeva ulica – Slavonska avenija te Getaldićeva ulica – Ulica grada Gospića. Od navedenih, najveći broj teških prometnih nesreća u postotku ukupnog broja nesreća je bio na križanju Čavićeve ulice i Ulice grada Gospića. Također su identificirana neka zanimljiva potencijalna rješenja za prometne probleme.

U raspravi o sigurnosti cestovnog prometa na području MO Borongaj Lugovi doneseni su sljedeći zaključci:
Naš bi MO trebao izradu prometnog elaborata s obzirom na učestale prometne nezgode i nesreće na istim točkama (npr. Ul. Vukomerec 12, Ul. Vukomerec 44, križanje Ul. Vukomerec i ul. S. Glavaševića).
U okviru elaborata Vukomerec skretanje s Ul. Vukomerec desno na Ul. S. Glavaševića trebalo bi dodatno označiti da je istovremeno i pješacima zeleno kako bi se spriječile eventualne nesreće.
U okviru elaborata Ferenščica raskrižje Ul. grada Gospića-Čavićeva ul. prepoznato je kao problematično raskrižje pa je dobro preventivno osigurano uspornicima i sl. Predlažemo i dodatak u obliku radara koji pali crveno svjetlo na semaforu ukoliko se vozilo približava prevelikom brzinom.
U okviru novog rješenja i u Ul. Vukomerec i Čavićevoj ul. Predlažemo postavljanje zvučnih traka upozorenja za smirivanje prometa K33 jer su ondje česte prometne nezgode zbog prebrze vožnje.



Ad 3. Izvješća, pitanja i prijedlozi

Predsjednica VMO izvještava nazočne članove o izvještajima koje su vijećnici zaprimili u sklopu radnih materijala za 28. sjednicu VMO.

Predsjednica VMO obavještava nazočne članove kako se nastavlja kvalitetna suradnja s komunalnim redarstvom.

Predsjednica VMO obavještava nazočne članove kako je izvršila detaljan obilazak područja MO Borongaj Lugovi nakon stravične oluje koja je pogodila šire zagrebačko područje. Izuzev određenog broja iščupanih stabala nije identificirana značajnija materijalna šteta. Za vrijeme nevremena je došlo do kratkotrajne obustave cestovnog prometa ulicom Vukomerec zbog poplavljivanja kolnika.

Članica VMO Lidija Klanjec obavještava nazočne članove Vijeća kako je otkriveno da uprava Konzuma nije dala naputke vozačima kamiona da u logistički centar Konzuma ulaze sa Slavonske avenije, te da se pojačani kamionski promet nastavlja. Predsjednica VMO predlaže da se od nadležnih tijela zatraži obustava kamionskog prometa ulicom Vukomerec od raskrižja s Čavićevom ulicom do križanja s Ulicom Siniše Glavaševića radi očuvanja lokalne prometne infrastrukture i poboljšanja kvalitete života stanovnika MO Borongaj Lugovi. Prijedlog je prihvaćen jednoglasno bez rasprave te donosi




Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži

· permanentnu obustavu kamionskog prometa ulicom Vukomerec od raskrižja s Čavićevom ulicom do križanja s Ulicom Siniše Glavaševića radi očuvanja lokalne prometne infrastrukture i poboljšanja kvalitete života stanovnika MO Borongaj Lugovi
· Obrazloženje je sastavni dio ovog zaključka

2. Moli se o učinjenom izvijestiti ovo Vijeće.



OBRAZLOŽENJE

Vijeće Mjesnog odbora donijelo je Zaključaj kojim se Uprava Konzuma obavještava o problemu te se moli da se adresa logističkog centra promjeni, Konzum d.o.o odgovorio je kako isto nije moguće,a nisu izdani niti interni naputci vozačima teretnih kamiona da u logistički centar Konzuma ulaze sa Slavonske avenije, tako da se pojačani kamionski promet nastavlja. Obzirom na poduzeto i navedeno Vijeće je mišljenja kako je potrebna trajna obustava kamionskog prometa ulicom Vukomerec od raskrižja s Čavićevom ulicom do križanja s Ulicom Siniše Glavaševića radi očuvanja lokalne prometne infrastrukture i poboljšanja kvalitete života stanovnika MO Borongaj Lugovi.






Ovime je iscrpljen dnevni red, i predsjednica VMO zaključuje 28. sjednicu VMO u 21:00.

U Zagrebu, 28. kolovoza 2023. godine.



ZAPISNIČAR:				PREDSJEDNICA VMO BORONGAJ LUGOVI:
Petar Miočević								       Ivana Perković


KLASA: 024-08/23-003/1526      
URBROJ: 251-13-11-11/002-23-3
Zagreb, 28. kolovoza 2023.


